TACLOBAN CITY - Waray makalusot an mga Regional Directors han magkadilain nga ahensya han gobyerno ha sermon ni Department of Interior and Local Government Sec. Mar Roxas ha iya pagbisita nganhi ha Leyte para pangumustahon an kahimtang han mga leytenos nga sentro han supertyphoon Yolanda.
Una hini nga nasirmunan hi DILG 8 Regional Director Pedro Noval Jr,mahuman nga waray hini mapatuman ha mga Local Government Units an dayon nga pagpa-evacuate han ngatan nga delikado nga lugar diin kutob han iya pag ulpot ha Leyte in may mga lugar la gihapon nga nagpapatuman pala hin evacuation.
Sumala kan Roxas nga dapat Miyerkules pala han gab-e na evacuate na an ngatan nga mga resedente.
Waray gihapon pakatalwas ha busa hi Director Rey Gozon han Regional Disaster Risk Reduction and Management Council (RDRRMC) tungod ha kulang ngan deri detalyado nga ira mga reports lakip an mga updates han mga lugar nga iiguon han supertyphoon.
Gintawag gihapon an atensyon ni Department of Trade and Industry Regional Director Cynthia Nierras, mahuman ini nga waray makatmabong han mao nga meeting.
Panuyuan han unta pagpatawag kan Nierras nga masiguro nga mamonitor nira an presyo han mga papliton ngan waray magsingabot nga mga negosyante o tindahan nga mag over pricing ha mga basic commodities.
Kasumpay hini, ginmanduan han mao nga opisyal hi Dir. Noval nga magsumiter han mga listahan han mga local chief executives nga waray ha ira areas kalakip an kamanduan kan Police Regional Director PCSupt Elmer Soria nga maghatag hin listahan han mga hepe ha Municipal ngan Provincial Police stations nga absent ha ira mga buhatan para matagan hin kaangayan nga leksyon.
war_Latn war_Latn war_Latn war_Latn war_Latn war_Latn war_Latn